Sorvilier

Sorvilier estis ĝis la 31-a de decembro 2009 komunumo de la distrikto Moutier kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis 263 loĝantojn je la 31-a de decembro 2010.

 Geografio 
Sorvilier situas en la Berna Ĵuraso en la valo de Tavannes ĉe la bordo de la rivero Birs. Al la komunumo apartenas la vilaĝo Sorvelier en la valo ĉe la bordo de Birs kaj en nordo sur alteco de 1249 m s.m. sur la ĵurasa kresto de Montoz la setlejo Montagne de Sorvilier. Krome al la komunumo apartenas diversaj ilzolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 6,89 km², de kiuj 48,9% estas kovritaj de arbaro, 45,7% servas por agrikulturo kaj 3,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Sorvilier limas en nordo al Champoz, en oriento al Court, en sudoriento al Romont, en sudo al Péry, kaj en okcidento al Bévilard.

 Trafiko 
|maldekstra|eta| (2014)
Tra Sorvilier pasas la kantona ĉefvojo n-ro 6/30 de Bielo respektive La Chaux-de-Fonds tra Moutier al Delemonto. Al la publika transportreto la komunumo estas konektita per la trajnlinio de Svisaj Federaciaj Fervojoj de Sonceboz-Sombeval al Moutier.

 Historio 
La unua skriba mencio de Sorvilier datiĝas el falsigita dokumento el la jaro 1148 kiel Sorurvilier. En la jaro 1179 aperis mencio kiel Sororviler. Dum mezepoko Sorvilier apartenis al la Grandmajorejo Orval de la priorejo Moutier-Grandval en la Princepiskopejo Bazelo. Fonto: François Wisard: Sorvilier en Historia Leksikono de Svislando (2011-02-02)

De 1793 ĝis 1797 Sorvilier apartenis al la Respubliko Moutier, tiam estis integrita al la Franca Departemento Mont-Terrible kaj ek de 1800 al la departemento Haut-Rhin. En la jaro 1815 ĝi per la Viena Kongreso estis atribuita al Kantono Berno.Fonto: Stéphanie Lachat: Priorejo Moutier-Grandval''' en Historia Leksikono de Svislando'' (2009-11-17) En 1816 Sorvilier fariĝis parto de la berna distrikto Moutier. En la 1970-aj jaroj la distrikto Moutier dufoje voĉdonis kontraŭ la integriĝo al la nova Kantono Ĵuraso kaj Sorvilier tial restis parto de Kantono Berno.Fonto: Stéphanie Lachat: Moutier (distrikto) en Historia Leksikono de Svislando (2008-05-21)

 Notoj kaj referencoj 


 Vidu ankaŭ 
 Sorvilier (stacidomo)

 Eksteraj ligiloj 

 Oficiala retejo de la komunumo Sorvilier